Folkepensionen bliver ændret dramatisk og med meget kort varsel for 470.000 danskere. Den lokale folketingskandidat for Thy og Mors, Simon Kollerup, har tirsdag aften fået lavet beregninger, der viser, at det for det midt- og vestjyske område er 59.275, der bliver ramt af forringelserne. Også det nordjyske område rammes hårdt. Ifølge de beregninger som Simon Kollerup har fået lavet rammer pensionsforringelserne 51.381 ældre nordjyder. Den unge socialdemokrat er både bekymret og vred på sine ældre medborgeres vegne over den dramatiske ændring, der gennemføres med meget kort varsel. - Det kommer som en tyv om natten det her, og det kan godt gøre mig vred, at man vil tvinge så drastiske ændringer igennem så hurtigt. Det er uacceptabelt!

Referat:
Regeringen fremrykker velfærdsaftalen med 5 år, så folkepensionsalderen øges gradvist med 2 år fra 2019 til 2022. 51.381 ældre nordjyder rammes hårdt.